I 1917 udbrød Februarrevolutionen, og den provisoriske regering under ledelse af Aleksandr Kerenskij tvang zaren til at abdicere den 15. marts 1917. Zaren og hans familie blev i begyndelsen holdt i fangenskab i Zarskoje Selo og fra august 1917 i Tobolsk. Efter at bolsjevikkerne overtog magten ved Oktoberrevolutionen, blev hele zarfamilien den 30. april 1918 sendt til købmand Ipatievs hus i Jekaterinburg, hvor zaren blev henrettet sammen med familien.